# Giorgio Marengo

Giorgio Marengo (Cuneo, 1974ko ekainaren 7a) italiar kardinala da, Ulan Batorko prefektu apostolikoa.

## Bizitza

Haurtzaroan eskauta zen eta gaztaroan eskrima praktikatu zuen. Kontsolataren misiolari bat ezagutu zuen, eta handik denbora batera apaiz kristaurik ez dagoen lekuetara bidaltzen dituen kongregazio honetan sartzea erabaki zuen.
2001eko maiatzaren 26an apaiztu zen, 27 urte zituela.
2003an, hogeita bederatzi urte zituela, Mongoliara joan zen beste bi apaiz eta bi mojekin. Hiru urte eman zituen mongoliera ikasteari. Arvaikheerren finkatu ziren, Ulan Batortik 430 kilometrora dagoen hirian. Bertan ez zegoen eliza katolikorik. Hirira iristean, bertako biztanleek espioitzat hartzen zituzten. 2010ean emakume talde bat bataiatu ziren, gero haien senarrak eta gainerako senideak. 2022an, Mongoliako katolikoen kopurua 1470 pertsonakoa zen. Marengok «kultura baten bihotzean Ebanjelioa xuxurlatu» esamoldea erabiltzen du. Mongolian jaiotako lehen apaiza 2016an ordenatu zen, eta bigarrena 2021ean.
2020ko apirilaren 2an, Frantzisko aita santuak Castra Severianako apezpiku titular eta Ulan Batorko prefektu apostoliko izendatu zuen. 2020ko abuztuaren 8an apezpiku ordenatu zuten. Geroztik, Marengo zortzi parrokik osatutako Mongoliako eliza katolikoaren buruan dago.
2022ko abuztuaren 27an Frantzisko aita santuak kardinal izendatu zuen, eta 2022ko urriaren 7an, Ebanjelizatzeko Dikasterioko kide izendatu zuen.

## Lanak

* Sussurrare il Vangelo nella terra dell'eterno Cielo blu (Urbaniana University Press, 2018)

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Enrico Enríquez artzapezpikua (1743)
* Manuel Quintano Bonifaz artzapezpikua (1749)
* Buenaventura Fernández de Córdoba y Spínola kardinala (1761)
* Giuseppe Maria Doria Pamphilj kardinala (1773)
* Pio VIII.a aita santua (1800)
* Pio IX.a aita santua (1827)
* Gustav Adolf von Hohenlohe-Schillingsfürst kardinala (1857)
* Salvatore Magnasco artzapezpikua (1868)
* Gaetano Alimonda kardinala (1877)
* Giovanni Cagliero kardinala (1884)
* Guglielmo Piani artzapezpikua (1922)
* José Maria Diosomito Cuenco artzapezpikua (1942)
* Antonio Floro Frondosa apezpikua (1952)
* Jaime Lachica Sin kardinala (1967)
* Luis Antonio Gokim Tagle katdinala (2001)
* Giorgio Marengo kardinala

## Iruditegia

* Giorgio Marengo apaiza San Petri plazan (2020)
* Giorgio Marengo 2020an
* Armarria

## Erreferentziak

* 1 2 (Gaztelaniaz) «Un misionero italiano de 48 años se convierte hoy en el cardenal más joven de Francisco» La Vanguardia 2022-08-27 (Noiz kontsultatua: 2023-12-07).
* 1 2 (Italieraz) «Nomina del Prefetto Apostolico di Ulaanbaatar (Mongolia)» The Holy See 2020-04-02 (Noiz kontsultatua: 2023-12-07).
* 1 2 3 (Gaztelaniaz) Martínez-Brocal, Javier. «Giorgio Marengo, el benjamín de los príncipes de la Iglesia» ABC 2022-09-04 (Noiz kontsultatua: 2023-12-07).
* 1 2 (Ingelesez) «Giorgio Cardinal Marengo, I.M.C.» Catholic Hierarchy (Noiz kontsultatua: 2023-12-07).
* ↑ (Gaztelaniaz) «Renuncias y nombramientos» Iglesiaactualidad 2022-10-07 (Noiz kontsultatua: 2023-12-07).

## Kanpo estekak

* Datuak: Q89274820
* Multimedia: Giorgio Marengo / Q89274820